खरौंधी : थाना अंतर्गत खरौंधी पंचायत के नावाडीह निवासी मनोज ठाकुर की पत्नी आरती देवी उम्र लगभग 22 वर्ष शनिवार की रात्रि में फांसी लगाकर की आत्महत्या कर ली। मनोज ठाकुर की मां प्रभा देवी ने बताया शनिवार के शाम में खाना खाने के बाद हमलोग सोने चले गई। वही आरती देवी भी अपने चार माह के बच्चे के साथ सोने चली गई थी। रविवार की सुबह मृतक आरती देवी के रूम से बच्चा की रोने की आवाज आ रही थी। आरती का कुछ पता नही चल रहा था। जब हम आरती के रूम में जा कर देखे तो बिस्तर पर बच्चा रो रहा है। बगल में ही आरती घर के एक रूम में फांसी लगा ली थी। उसका शव फांसी से झूल रहा था। इसी बीच हमलोग इस घटना के बारे में आसपास के लोगों से बोले। धीरे धीरे फांसी लगाने की घटना पूरे गांव में फैल गई। देखते ही देखते जनप्रतिनिधियों के साथ सैकड़ों ग्रामीण भी घटना स्थल पर शव देखने पहुंच गए। गांव के लोगो ने ही इस घटना की सूचना थाना प्रभारी तथा आरती देवी के माता एवं पिता के घर केतार पंचाडूमार दिया। मृतक आरती देवी के पिता और मां दोनो सूचना पाकर नवाडीह आ गए। दामाद मनोज ठाकुर पर बेटी आरती देवी को मारकर हत्या करने की आरोप लगाने लगे। सूचना पाकर थाना प्रभारी अभय कुमार ने एसआई अरुण कुमार सिंह को दल बल के साथ घटना स्थल पर भेजा। एसआई अरुण कुमार सिंह ने स्थल पर पहुंचकर शव का पंचनामा तैयार कर पोस्टमार्टम के लिए भेज दिया। इस दौरान विधायक प्रतिनिधि उपेंद्र दास, 20 सूत्री अध्यक्ष राजेश कुमार रजक, भाजपा मंडल अध्यक्ष संध्याकर विश्वकर्मा, अशोक ठाकुर, कलामुद्दीन अंसारी देवांश गुप्ता सहित भरी संख्या में ग्रामीण उपस्थित थे।
मृतक आरती देवी के पिता विनय ठाकुर ने बताया की आरती और मनोज ठाकुर की शादी अप्रैल 2021 में हुई थी। शादी के बाद से ही दामाद मनोज ठाकुर शराब पीकर आरती के साथ मार पीट करते रहते थे। कई बार हमलोग भी आकार मनोज ठाकुर को समझाए बुझाए थे। लेकिन मनोज ठाकुर पर कोई असर नही हुआ। आज मनोज ठाकुर ने ही मेरी बेटी को मारकर आत्महत्या का रूप देने के लिए फांसी पर लटका दिया। मेरी बेटी आत्महत्या नही करेगी।
थाना प्रभारी अभय कुमार ने बताया कि जांच पड़ताल में जुटी हुई है पुलिस
सूचना के पश्चात एसआई अरुण कुमार सिंह को दल बल के साथ घटना स्थल पर भेज दिया था। शव का पंचनामा तैयार कर पोस्टमार्टम के लिए भेजा गया है। लड़की के पिता थाना को अभी तक आवेदन नहीं दिए है। पुलिस अपने स्तर से जांच पड़ताल कर रही है।
- गढ़वा : जागृति क्लब इस वर्ष करेगी भव्य छठ पूजा व मेले का आयोजन बैठक संपन्न
- सगमा: जिला प्रमुख संघ का चुनाव, अध्यक्ष बने पिंकू, उपाध्यक्ष बने अजय